Tervetuloa Herra käyttää lääkäriä -ohjelmaan!
Minä olen lääkäri Pekka Reinikainen.
Jatkan astman käsittelyä.
Astmahan on valtavan suuri asia terveydenhuollossa.
400 000-500 000 ihmistä Suomessa kärsii astmasta.
Lisäksi 250 000 ihmisellä on -
ajoittain astman kaltaisia oireita.
Noin 200 000 ihmistä kärsii kovin pahasta astmasta, -
joka voi hoitamattomana olla hengenvaarallinen.
No, onko astma perinnöllistä?
Astman taustalla on usein allergista taipumusta, -
joka voi olla vahvasti perinnöllinen.
Astmaa voi olla myös täysin allergiasta riippumatta.
Aikuisiässä alkanut ns. endogeeninen astma on -
puolessa tapauksista allergiasta riippumatonta.
No, keuhkoputkiston voimakas ahtau- tumistaipumus, ylireagointi, on -
astmaan sairastumisen tärkein edellytys.
Mikä niitä sitten ahtauttaa? Se on tulehduksen tekemä turvotus.
Se on tässä se näytelmän pääkonna, jos näin rohkenee sanoa.
Tähän ylireagointiinkin on perinnöllistä taipumusta.
Elintavat ja ympäristössä tapahtuva altistuminen määräävät -
sairauden puhkeamista ja pahenemista, -
mutta on hyvä muistaa, että ihminen on vain osittain geeniensä vanki.
Geenit antavat ikään kuin maaperän, jossa sairaus lähtee kasvamaan, -
jos ympäristöolosuhteet ja monet muutkin tekijät siihen vaikuttavat.
Ei pidä masentua. Nykyään voi aika edullisesti testauttaa geeninsä -
ja katsoa, mitä mahdollisia ongelmia siellä on.
Emme ole kuitenkaan geeniemme vankeja.
Minua lääkärinä ei kiinnosta ollenkaan mennä geenitestiin -
ja tutkia, mitä kaikkea siellä on. En näe siitä ainakaan itselleni -
hyötyä tai kiinnostuksen kohdetta.
Tietysti asia voi olla toisin jollakin toisella.
En halua tuomita sitä, joka tarkistuttaa geeninsä.
Kyllä siihen voi olla päteviäkin syitä.
No, paraneeko astma?
Lapsuusiän astma tavallaan paranee usein itsestään.
Noin puolet lapsista tulee oireettomiksi viimeistään murrosiässä.
Joissakin tapauksissa sairaus kuitenkin palaa aikuisiässä -
oireettoman välivaiheen jälkeen.
Miksi puolet lasten astmasta ikään kuin paranee murrosiässä?
Voi olla, että päiväkoti-infektio- stressi väistyy.
Kun tullaan teini- ja murrosikään, -
sukupuolihormonien erittyminen voi vaikuttaa myönteisesti -
astmaa torjumaan, mutta tämä on arvelua.
Jos on aikuisiässä astma, ennuste on ihan hyvä.
Ei se elinikään vaikuta sitä eikä tätä edellyttäen, -
että sairaus todetaan varhain. Ei kannata odotella ja ihmetellä, -
miksi yskin yöllä ja hengitys on ahdasta aamulla ja tulee limaa.
Kannattaa mennä tutkimuksiin. Näin sairaus saadaan hoitoon.
Kun saadaan tehokas hoito, niin asiat ovat järjestyksessä.
Elinikä ei lyhene ja elämä on normaalia, kun lääkitys on kohdallaan.
Astmaoireilu vaihtelee riippumatta siitä, -
hoidetaanko sitä vai ei. Siinä esiintyy vaihtelua.
Itsellään korjaantumista tapahtuu usein, -
mutta taipumus astmaan siellä pohjalla ei häviä mihinkään.
Jos astmaa hoidetaan asiallisesti, työ- ja toimintakyky on normaali.
Silloin hengenvaaraa ei ole, kuten vielä 60-70-luvulla oli.
Silloin ei astmaa täysin ymmärretty eikä moderneja lääkkeitä ollut.
No, miten astma liittyy muihin allergioihin?
Allerginen astma, allerginen nuha, silmäallergiat -
ja atooppinen kutiava ihottuma -
eli maitorupi, ns. taiveihottuma, ja joskus jopa nokkosihottuma -
(50 % nokkosihottuman syistä ei saada selville -
tutkimuksista huolimatta) liittyvät toisiinsa.
Taustalla on elimistön ominaisuus herkistyä -
ympäristön allergeeneille. Ehkä ylireagointi -
tässä ylihygieenisessä ajassamme.
Ihmisillä on sellainen merkillinen käsitys, -
että tappamalla kaikki mikrobit ja pöpöt -
saavutettaisiin joku ihanneolotila, muttei se ole niin.
Esimerkki modernista väärinymmär- retystä bakteerien roolista on -
hopeaveden nauttiminen. Muistutan siitä, -
että hopeavesi on myrkkyä. Se voi värjätä sinut pysyvästi siniseksi.
Se on myrkyllinen aine, joka tappaa bakteereita suolistossa, -
mutta se aiheuttaa sinulle myrkytystilan.
Meillä ei ole mitään tavoitetta tappaa suolistobakteereja.
Ne ovat yleensä meidän kavereitamme.
Mitä monipuolisempi suolisto- bakteerikanta sinulla on, -
sitä terveempi olet. Ei niitä pidä lähteä tappamaan.
Tässä sivuhuomautuksena, että astmaa ei pidä suinkaan ryhtyä -
hoitamaan esim. hopeavedellä eikä sitä milloinkaan pidä juoda, -
koska se on myrkyllistä.
No, valtaosalla astmaatikoista on myös allerginen nuha.
On hyvä ymmärtää, että jopa 70-80 %:lla -
astmaatikoista on allerginen nuha.
Tästä voidaan tehdä se johtopäätös, -
että allergisen nuhan tehokas hoito on äärettömän tärkeää -
myös astman hoitotasapainon kannalta.
Pelkästään allerginen nuha ja poski- ontelon ärsytys aiheuttaa yskää.
Jos yskit, mutta lääkäri ei totea keuhkoissa mitään, -
niin yskä voi johtua täysin poski- onteloista.
Tämä on hyvä muistaa.
Lapsilla oireilu alkaa usein ihottumana ja ruokaoireilla -
ja kehittyy myöhemmin hengitystie- allergiaksi ja astmaksi.
Astma ei ole psyykkinen sairaus. Tämä on tärkeää pitää mielessä.
Joskus astmaa pidettiin psyykkisenä sairautena.
Se oli kammottava virhe.
Tietysti stressi voi joskus alentaa immuunipuolustusta -
tai häiritä sitä sen verran, että astma tulee helpommin.
Tämä on vain arvelua. Alleviivaan sitä, -
että astma ei ole psyykkinen sairaus.
Astman syynä on keuhkoputkien tulehdus, -
tila, joka aiheuttaa ahtautumisen, tulehdus ja ahtautumisherkkyys, -
ylireagointi. Usein taustalla on se allerginen taipumus.
Vaikka astman syy ei ole psyykkinen stressi, masennus ja mielipaha, -
ne voivat kuitenkin vaikuttaa sairauden oirehtimiseen, -
pahenemiseen ja kroonistumiseen. Jos sairaus on vaikea, -
heikentynyt toimintakyky voi aiheuttaa masennusta -
ja sosiaalisia ongelmia. Se voi mennä näin päin.
Se on hyvä muistaa.
On myös toiminnallisia hengitys- häiriöitä, jotka eivät ole astmaa.
Puhutaan hyperventilaatiosta. Ihminen hermostuu ja hengittää liikaa.
Hengityskeskus huolehtii hengityk- sestä. Siihen ei tarvitse puuttua.
Joskus hermostuksissaan aletaan huohottaa, -
ja voi tulla rintakipua, ahdistusta, käsien vapinaa, -
puutumista, kurkun kuristusta ja "kuolen just" -tunne.
Se on hyvin dramaattista. Otetaan paperipussi (ei leivänmuruja, -
etteivät mene henkeen). Hengitys paperipussiin muutaman kerran -
niin ohi meni. Hyperventilaatio on siis liikahengitys, -
toiminnallinen hengityshäiriö, joka astman tavoin haittaa hengitystä.
Se voi joskus kuulostaa astmalta tai se sekoitetaan astmaan.
Ihminen hengittää liian paljon hapen tarpeeseen nähden.
Siitä tulee ahdistava, pakahduttava olo, pelko, kuoleman pelko, -
rinnan puristus (kuin sepelvaltimo- kohtaus), äkkiväsymys, -
käsien puutuminen ja pyörrytys.
Tämä ei tunnu mukavalta ja etenkin nuorilla se voi aiheuttaa paniikin.
Joskus astmakin voi aiheuttaa liikahengitystä.
Se korjautuu hoitamalla astmaa asianmukaisesti.
Saadaan hoito kuntoon. On tärkeää, että se on oikein mitoitettu.
Jos sinulla esim. on astmalääkkeet päällä ja kaikki menee hyvin, -
mutta juostessa saat ns. rasitusastman -
(ei erillinen sairaus vaan astman oire) -
niin lääkitys ei ole kohdallaan. Sitä pitänee lisätä -
ehkä tuplaamalla annosta väliaikaisesti.
Se voi johtua kevään äkillisistä koivun ja lepän siitepölyistä, -
katupölystä ym., mutta sitten tuplataan lääkitys siksi ajaksi, -
kun seuraa vähän siitepöly- ja muita tiedotteita.
Hyperventilaation eli liikahengityksen taustalla on usein -
keskushermoston hengityskeskuksen herkkyys ja usein stressi.
Se on täysin vaaratonta ja menee ohi paperipussiin hengitettäessä.
Nykyään on tullut muotiin itämaiset lajit: meditaatiot, mindfulness -
eli buddhismia ja joogat, joissa koetetaan tehdä -
hengitysharjoituksia, jotka liittyvät itämaiseen mystiikkaan.
Ne ovat tietysti täyttä humpuukia. Sillä tavalla puututaan -
Jumalan luomaan hengitys- automatiikkaan.
Se on vähän sama kuin koetettaisiin näin, kuten jotkut yrittävätkin, -
harventaa sydämen sykettä tms.
Jumala on huolehtinut, että sydän lyö ja hengitys tapahtuu ajallaan.
Ei niihin pidä puuttua millään itämaisilla metkuilla.
Sitten on toiminnallinen äänihuulisalpaus.
Se on toiminnallinen oire äkkiä sisään hengitettäessä, -
jolloin tulee ahdistus. Äänihuulet sulkeutuvat sisäänhengityksessä.
Potilas tuntee, ettei siitä syystä saa ilmaa.
Se menee yleensä ohi, kun rauhoittuu ja hengittää nenän kautta.
Pistää suun kiinni ja vetää ilmaa nenän kautta.
Silloin sisäänhengitystoiminnallista äänihuulisalpausta -
ei yleensä esiinny ja se menee ohi.
Kuten aiemmin olen todennut, nenän kautta hengitys on -
muutenkin tärkeää. Nenä on suunniteltu hengittämistä varten, -
ei suu. Nenässä on automaattinen hengitysilman kostutin, -
joka on hyvä, etteivät keuhkoputket kuivu.
Jos keuhkoputket kuivuvat, tulee helpommin astmaoireita.
Nenähengityksessä ilma esikostutetaan, lämmitetään.
Kylmä ilma aiheuttaa astmaa. Sitten siinä on karvat ja kaarirakenteet.
Nenän kautta sisäänhengitettäessä ne heittävät pölyn limakalvoille.
Sieltä sen voi niistää ulos. Nenän kautta hengitys on tosi tärkeää.
Vedät sitä kautta ilmaa sisään. Se on esikostutettu, lämmitetty.
Siitä on poistettu isommat hiukkaset.
On mainiota, kun Jumala on suunnitellut ihmisen niin, -
että vauvat imiessään eivät vedä väärään kurkkuun.
Vauvalla ja lapsella on vielä kieli "lättynä" tasapainossa suussa.
Sieltä äänipää (larynx) nousee nenänielun taakse -
ja muodostaa hengitysputken, jota pitkin voi hengittää turvallisesti -
ja samanaikaisesti imeä eikä se mene väärään kurkkuun.
Aikuisella puolet kielestä putoaa alas kurkkuun.
Kieli taittuu 90 asteen kulmassa ja kurkku putoaa syvälle.
Silloin voi vetäistä ruokaa.
Jos naurat keittoa syödessä tai jotakin juodessa, -
se voi pärskähtää nenän takaosaan -
tai mennä henkitorveen tai äänihuuliin ja sitten yskittää.
Tämä muutos tapahtuu ihmisellä ensimmäisten 12-vuoden aikana.
Tämän takia voimme puhua, syödä, -
hengittää samalla sitä varten suunnitellulla järjestelmällä.
Jos näin ei olisi, ei voisi artikuloida selvästi, -
muodostaa konsonantteja, vokaaleja, laulaa useita oktaaveja.
Äänenkäyttö olisi mahdotonta, ellei aikuisen nieluhengitystä -
olisi suunniteltu näin. Ateistien/ darvinistien mukaan Jumalaa ei ole, -
kun kurkun suunnittelu on huono. Näin ei voisi sanoa, -
ellei näin olisi. Suunnittelu on huono siksi, -
että voimme puhua ja laulaa. Eikö äitikin kieltänyt puhumasta -
ruoka suussa. Ei siinä ole vaaraa tukehtua. Sen voi yskäistä ulos.
Vinkkinä ja muistutuksena siitä, jos joku sinertyy ravintolassa -
ruoka kurkussa. Hengen voi pelastaa menemällä taakse -
oma rintakehä sen selkää vasten. Kädet ympärille ja tartut näin, -
että nyrkki jää tuonne. Paina voimakkaasti palleaan.
Ruoka lentää kuin korkki pyssystä larynxista ulos.
Näin henki pelastuu. Se on ns. Heimlichin manööveri.
Voit netistä vielä katsoa. Se olisi hyvä jokaisen ihmisen osata.
Äskettäin oli tapaus, missä suomalaisessa ravintolassa oli -
pätevä, ensiaputaitoinen tarjoilija.
Pikkulapsi veti kurkkua larynxiinsa.
Tilanteesta olisi voinut tulla hankala, -
ellei ensiaputaitoinen tarjoilija olisi pelastanut lapsen henkeä.
Tällä tavalla on hyvä tietää näistä asioista.
Tämä toiminallinen äänihuulisalpaus siis menee ohi, -
kun vähän rauhoittuu. Vaikeus liittyy sisäänhengitykseen.
Silloin hengitetään nenän kautta.
Se rauhoittuu, kun ilma ei virtaa liian nopeasti.
Sitten meillä on työperäinen astma.
Monet työpaikalla käsiteltävät aineet, esim. eläinpölyt, jauhot, -
kemikaalit, esim. kampaamotuotteet, voivat aiheuttaa herkistymistä -
ja sitä kautta astmaa. Jos työn- tekijän astman syyksi osoitetaan -
työpaikan allergeeni tai kemikaali, kyseessä on ammattitauti -
ja lisäaltistumista on vältettävä.
Monien astmaatikoiden oireet pahenevat -
pölyisessä tai rasittavassa työssä, jolloin astma on siis työperäistä.
Tämä ei silti välttämättä täytä ns. ammattitaudin kriteereitä, -
jos allergeenille/kemikaalille altistumisen ja astman välistä -
syy-yhteyttä ei pystytä kiistatta osoittamaan.
Miten se sitten osoitetaan? Se vaatii hengityksen tarkkaa seurantaa -
työpäivinä ja vapaalla ollessa.
Puhutaan työpaikka PEF-seurannasta.
Puhallusmittarilla (PEF-mittari) mitataan -
hengityksen ulosvirtausta. Joskus voidaan tehdä altistuskokeita -
paikallisessa keuhkosairausyksikössä tai työterveyslaitoksella.
On hyvä muistaa, että useimmat astmaatikot voivat jatkaa työssä, -
kun huolehtivat järkevästä suojautumisesta ja lääkehoidosta -
työterveyshuollon ja työnantajan kanssa yhdessä.
No, miten astman ehkäisy sitten?
Atooppista ihottumaa eli maito- rupea, taiveihottumaa -
ja ruoka-allergiaa potevilla pikkulapsilla on suurempi riski -
sairastua hengitystieallergiaan.
Riskiä ei voida poistaa, mutta sitä voidaan vähentää.
Lasta tulisi ruokkia rintamaidolla.
Kiinteät ruoat aloitetaan 4-6 kk:n ikäisenä.
Vanhemmat eivät saisi tupakoida. Tämä on äärimmäisen tärkeää.
Tupakka tarttuu kaikkiin tekstiileihin, seiniin, joka paikkaan.
Ei parveketupakointikaan auta. Se kyllä tarttuu vaatteisiin.
On hyvä muistaa, että jos raskauden aikana tupakoi, -
lapsi syntyy alipainoisena tai alle sen normaalin painon.
Siihen liittyy erinäisiä pahojakin ongelmia, -
jotka seuraavat lasta koko eliniän.
Suoraan sanottuna tupakointi raskauden aikana on -
lapsen kemiallista pahoinpitelyä.
Pyydän anteeksi, että tämä kuulostaa tylyltä, mutta on totta.
Siitä seuraa se, että lasten riski saada astma lisääntyy, -
jos äiti on tupakoinut raskauden aikana. Tämä kaikella ystävyydellä.
Tupakoinnin lopettaminen on hyvin vaikea asia, -
mutta toisaalta totuuskin pitää sanoa.
No, entäs ne lemmikkieläimet sitten?
Pienen lapsen allergian kehittymisen kannalta -
lemmikkieläinten välttämisestä ei ole hyötyä.
Tämä voi jotkut yllättää. Ei muuta, kuin kissaa ja koiraa kotiin vaan.
Ei ole hyötyä siitä, että pidetään ne erillään kissoista ja koirista.
Antibioottikuureja ei pidä antaa alle 1-vuotiaalle.
Tämä on perussääntö. Ei siis antibiootteja näin pienille muuten -
kuin todelliseen tarpeeseen.
Todellinen tarve voi tulla esiin vaikeassa keuhkokuumeessa -
tai muussa. Totta kai niitä silloin pitää käyttää.
Ei siis turhia antibioottikuureja alle 1-vuotiaalle.
Varmaan joka 4. tai 3. antibiootti- kuuri meillä on annettu -
ns. varmuuden vuoksi ja todennäköisesti on tarpeeton.
Rokotukset tulee ehdottomasti ottaa rokotusohjelman mukaisesti.
Meillä on erinomainen neuvola- järjestelmä, jota käyttää yli 90 %.
Kannattaa mennä rokotusohjelman mukaisesti.
Rokotuskielteisyydellä vaarannetaan -
lapsen terveys, jopa henki joskus.
Rokotuksista kieltäytyminen ei siis estä -
myöhempää astmaan sairastumista, -
mutta se voi aiheuttaa lapselle hengenvaarallisen infektioriskin.
Esim. yksi tuhannesta kuolee tuhkarokkoon.
Se on erittäin vaarallinen sairaus tässä -
ja voi aiheuttaa hyvinkin suuren murhenäytelmän.
On outoa, että rokotukset jätetään väliin ja aiheutetaan tämä riski.
Yksi 1000:sta on lääketieteessä erittäin suuri luku.
Se on iso asia. Ei se ole pikkujuttu, -
vaan tarkoittaa useita kymmeniä kuolleita lapsia vuosittain.
Allerginen nuha on tietysti astman riskitekijä.
Kehittyvän astman riski alenee, jos hoidetaan allerginen nuha hyvin.
Sekin on siis syytä hoitaa. Myös virusinfektiot pitää hoitaa hyvin.
Tupakoimattomuus, yleiskunnosta huolehtiminen -
ja lievienkin astmaan viittaavien oireiden aikainen hoito on hyväksi -
ja estää astman pahenemista tai kehittymistä hankalammaksi.
Voiko herkistymistä jotenkin ehkäistä?
Herkistymistä ja astman puhkeamista voidaan vähentää seuraavasti.
Aiemmin jo mainittiin, että tuetaan imetystä, jos mahdollista.
Kiinteä ravinto aloitetaan noin 4-6 kk:n iässä.
Ympäristön ja ravinnon altisteita ei perusteettomasti -
tarvitse välttää. Mainitsinkin siis jo, -
että lemmikkieläimiä ei tarvitse välttää varmuuden vuoksi.
Kaikkia ruokia voi syödä, ellei jokin ruoka-aine aiheuta -
voimakkaita oireita tai välttämisestä on sovittu lääkärin kanssa.
On hyvä, jos lapsilla on luontosuhde.
Käyvät luonnossa, navetoissa ja kohtaavat paljon -
erilaisia ympäristöjä ja aineita, niin se auttaa.
Inkerinmaalla, jossa geneettinen tausta on sama, -
niin ei siellä lapsilla ole ollenkaan samanlaisia allergiaongelmia -
kuin Suomessa. Siellä on hiukan rennompaa meininkiä.
Ollaan maalla ja navetoissa eikä olla niin ylihygieenisiä.
Olen sanonut, ettei lapsia tarvitse saippualla jatkuvasti jynssätä.
Lapsen peseminen jouluna ja juhannuksena kyllä riittää.
Rasvataan kunnolla ja saunassakin käytetään -
saippuan asemesta jotain hajusteetonta perusvoidetta.
Pestään sillä, jos on taipumusta atopiaan.
Luontaista immuniteettia vahvistetaan lisäämällä yhteyttä luontoon.
Metsään, liikuntaa, harrastuksia eri luontoympäristöissä.
Leiritoiminta, partio on erinomainen. Puutarhanhoito on hieno juttu.
Lähiruoka. Ei pidä kauhistua, -
jos hiekkalaatikolla lapset maistelevat hiekkaa tms.
Ei se nyt hirveitä tee. On hyvä muistaa myös, -
että säännöllinen liikunta vahvistaa immuniteettia.
Joskus ihmetyttää, kun pikkulapset puuhailevat tabletin kanssa, -
kun pitäisi touhuta, liikkua ja kehittää lihastaitojaan.
Liikunta myös vahvistaa aivoja, kuten tiedämme ja immuunipuolustusta.
Kun lihakset vahvistuvat, niin aivot suurenevat.
Palataan näihin tärkeisiin jokapäiväisiin asioihin -
ja jatketaan vielä astmasta ensi jaksossa.
Kiitos, kun olit mukana Herra käyttää lääkäriä -ohjelmassa.
Kiitos, että seurasit Herra käyttää lääkäriä -ohjelmaa!
Näitä ohjelmia tehdään Luojan kunniaksi ja myös siksi, -
että saisit uutta tietoa terveysasioista.
Jos haluat tukea näitä ohjelmia, -
voit soittaa numeroon 0600-10177. Puhelun hinta on noin 12 euroa.
Voit myös laittaa tukimaksusi pankkitilille ruudun viitteellä.
Tekstitys: Tuula-Riitta Virrankare